Փայլակ Հայրապետյանը դատարանին հայտնեց, որ Աշոտ Սուքիասյանի հետ պայմանավորվածության համաձայն պետք է Աֆրիկայից ադամանդի հումք ներկրվեր, որն էլ վերամշակվեր Հայաստանում: Ըստ Փայլակ Հայրապետյանի` Աշոտ Սուքիասյանը նրան հավաստիացրել է, որ համապատասխան վայրը կա, կան համապատասխան գործիքներն ու մեխանիզմները` գործը սկսելու համար, և ինքն էլ իր 33 միլիոն դոլարի գույքը գրավ է դրել, որպեսզի գործի մեջ ներդնի 12 մլն դոլար: Տուժողի խոսքով` Աշոտ Սուքիասյանը տեսագրություններ է ցույց տվել, թե ինչպես են ոսկին, ադամանդը հանում, ասել, թե այնտեղ հանքեր ունի, համապատասխան մեքենաներ` աշխատելու համար: